SIG SG 510

Ar **SIG SG 510**, anvet ivez **Fass. 57 ''(Fusil d'Assaut 57)*** ha *'Stgw. 57 *(Sturmgewehr 57)*** en [[Arme Suis|arme suis]], zo ur [[fuzuilh-emgann]] ijinet er bloavezhioù 1950 en embregerezh [[SIG Sauer|SIG]] ha produet adalek 1957 gantañ ha gant an embregerezh-stad [[Waffenfabrik Bern]].

== Istor ==
Goude an [[Eil Brezel-bed]] e fellas da [[Suis]] modernaat hec'h armoù ha kaout un arm-skoaz damaotomatek hag aotomatek hag a gemerje plas ar [[Karabinenn|garabinenn]] [[K31 (karabinenn)|K31]], ar [[Pistolenn-vindrailher|bistolenn-vindrailher]] [[Suomi KP/-31]], ar [[fuzuilh-vindrailher]] [[Lmg 25]], hag ar [[fuzuilh-resisted]] Zfk-55 deveret eus ar K31. Goude bezañ amprouet kartouchennoù etre evel ar [[7,92 × 33 mm Kurz]] alaman e voe choazet chom gant ar 7,5 × 55 mm implijet e fuzuilhoù ar vro abaoe dibenn an XIX kantved.

Esaeoù gant armoù arnodel a bep seurt a voe kaset, evel an SK 46 pe an AK 53. A-benn ar fin e voe dibabet ur fuzuilh ijinet gant [[Rudolf Amsler]], ijiner en embregerezh suis SIG, er bloavezhioù 1950, ha lakaet da vezañ standart e 1957. Abalamour dezhi bezañ tonket da gemer plas armoù all disheñvel o implijoù e oa pourveziet an SG 510 gant pezhioù a bep seurt : ul [[Lunedenn (arm-tan)|lunedenn]], ur [[Kouch (arm-tan)|c'houch]] plegus tost da hini an [[Fallschirmjägergewehr 42|FG42]] hag a c'halle bezañ implijet diouzh noz, peadra da stagañ ur [[Baionetez|vaionetez]] ha da [[Banner-greunadennoù|vannañ greunadennoù]], un [[Geriaoueg an armoù-tan#Daoubez|daoubez]] hag a c'halle bezañ lakaet e penn ar fust pe e penn ar c'hanol. Mont a rae he c'hulasenn en-dro a-drugarez d'ur sistem argil daleet gant rollerioù, evel an [[HK G3]]. He loc'henn-adarmiñ a oa heñvel he stumm ouzh hini ar K31, hag un ibil a ziskoueze hag-eñ e oa kambret ar [[munision]] pe get. Un dornell a oa da zougen an arm. Ul loc'henn a c'halle bezañ ouzhpennet d'an [[Draen (armoù)|draen]] evit gellet tennañ gant manegoù.

680.000 skouerenn eus ar SIG 510 a voe produet en holl. Ar [[SIG SG 550|SIG 550]] a gemeras he flas evel arm standart arme suis adalek 1986, ur bloaz goude e vije paouezet gant produiñ ar SIG 510. Homañ a voe implijet he skouerennoù diwezhañ betek 2012.

== Stummoù ==
Stummoù dezhe kalibroù disheñvel, pe e mod damaotomatek hepken, a voe produet evit ar marc'had sivil, pe evit broioù all :
* **510-1 :** e 7,5 mm Suis, aotomatek, pe damaotomatek evit ar marc'had sivil (8.000 skouerenn produet er bloavezhioù 1980). Ne reas ket berzh. SIG a glaskas gwerzhañ anezhe dindan an anv P3-57 war ar marc'had sivil er Stadoù-Unanet, met berzet e voe pa soñje d'an aotrouniezh e c'halle bezañ adlakaet e mod aotomatek en ur mod re aes.
* **510-2 :** stumm skañvaet ar 510-1 e 7,5 mm Suis.
* **510-3 :** stumm kambret e [[7,62 × 39 mm M43|7,62 × 39 mm]] soviedel, savet evit bezañ amprouet e arme [[Finland]] e dibenn ar bloavezhioù 1950. Finlandiz a zibabas an [[RK 62]] kentoc'h.
* **510-4 :*' stumm kambret e [[7,62 × 51 mm NATO]]. Gwerzhet e voe da armeoù [[Suamerika]] evel [[Chile]] pe [[Bolivia]]. Ur stumm 510-4 AMT (*American Match Target*), anvet a-wechoù 510-7T, a voe diorroet evit marc'had ar Stadoù-Unanet, goude c'hwitadenn ar stumm 510-1 eno.
== Implijerien ofisiel ==
* 
* 
* 
* 
* 
*  [[Zair]]

== Liamm diavaez ==
*  *The Stgw.57 Series'', pajenn an arm war al lec'hienn Swiss Rifles

## Daveennoù